Blaze7451/Wiki-th-20250601 huggingface dataset:
มาเลเซียกีนี

มาเลเซียกีนี (Malaysiakini) เป็นเว็บไซต์ข่าวการเมืองของมาเลเซีย ตีพิมพ์ในภาษาอังกฤษ, มลายู และจีน นับตั้งแต่เปิดตัวใน ค.ศ. 1999 มาเลเซียกีนีก็ได้รับการยอมรับอย่างกว้างขวางว่าเป็นหนึ่งในสำนักข่าวอิสระชั้นนำในมาเลเซีย
มาเลเซียกีนีอ้างว่ามีผู้เข้าชม 160,000 คนต่อวัน และ 1.3 ล้านหน้าต่อเดือน ซึ่งเป็นจำนวนที่สูงสำหรับมาตรฐานมาเลเซีย
ไม่เหมือนกับแหล่งข่าวส่วนใหญ่ในมาเลเซีย มาเลเซียกีนียังเป็นอิสระจากข้อบังคับของรัฐบาล
จึงได้รับการยอมรับทั่วไปว่าเป็นแหล่งข่าวอิสระที่น่าเชื่อถือแห่งเดียวของประเทศ มาเลเซียกีนีได้รับทั้งเสียงชื่นชมและชื่อเสียงไม่ดี จากการเสนอประเด็นและมุมมองที่เป็นดูเหมือนเรื่องต้องห้ามของสื่อกระจายเสียงกระแสหลักและสิ่งพิมพ์อย่างสม่ำเสมอ 
ข้อเท็จจริงที่มาเลเซียกีนียังคงได้รับอนุญาตให้ดำเนินงานอยู่ ส่วนหนึ่งเป็นเพราะความอดทนของรัฐบาลมาเลเซียในประเด็นการเซ็นเซอร์อินเทอร์เน็ต รัฐบาลมาเลเซียได้ให้สัญญาไว้ว่าจะไม่มีการควบคุมและปิดกั้นเนื้อหาอินเทอร์เน็ต ในความพยายามที่จะสร้างมัลติมีเดียซูเปอร์คอร์ริดอร์ (Multimedia Super Corridor)

**เนื้อหา**
เว็บไซต์มาเลเซียกีนีปรับปรุงข่าวสารทุกวัน ยกเว้นวันหยุดสาธารณะบางวัน ข่าวในมาเลเซียกีนีเน้นการรายงานข่าวเหตุการณ์ท้องถิ่น โดยเน้นอย่างมากในเรื่องที่เกี่ยวข้องกับการเมืองมาเลเซีย มาเลเซียกีนียังมีคอลัมน์ บล็อก และสารคดีพิเศษ ที่นำเสนอมุมมองหลากหลาย ทั้งในประเด็นท้องถิ่นและนานาชาติ มาเลเซียอ้างว่าได้ทำตามนโยบายบรรณาธิการที่สนับสนุนอย่างสม่ำเสมอในความยุติธรรม สิทธิมนุษยชน ประชาธิปไตย เสรีภาพในการพูด และธรรมาภิบาล
มาเลเซียกีนีตีพิมพ์จดหมายจากผู้อ่านในส่วนจดหมายของเว็บไซต์ ส่วนจดหมายนี้ได้สร้างการมีส่วนร่วมอย่างแข็งขันจากผู้อ่านจากทุกเชื้อชาติและศาสนา และจากหลายหลายพื้นฐานอุดมการณ์ และได้สร้างเวทีสาธารณะเพื่อการถกเถียงวิพากษ์วิจารณ์สาธารณะ ซึ่งไม่เคยปรากฏมาก่อนในมาเลเซียตั้งแต่ทศวรรษที่ 1960 หัวข้อที่พบบ่อย ๆ เช่น เรื่องต้องห้าม (taboo) อย่าง แรงงานอพยพ เอดส์ อิสลาม และระบบโควตาตามเชื้อชาติ มาเลเซียกีนีอ้างว่าได้หลีกเลี่ยงที่จะควบคุมปรับแก้ส่วนจดหมายจนเกินควร ด้วยมาเลเซียกีนีพยายามที่จะส่งเสริมจิตวิญญาณแห่งการอภิปรายอย่างมีเหตุมีผล

**แหล่งข้อมูลอื่น**
  Malasiakini date=2009-11-24 
หมวดหมู่:เว็บไซต์
หมวดหมู่:ประเทศมาเลเซีย
แม่แบบ:เหตุการณ์ปัจจุบัน/2550 กันยายน 8

* อังกฤษยินยอมให้เพาะ มนุษย์ครึ่งสัตว์ เพื่อใช้ในการศึกษาวิจัยทางการแพทย์ โดยมีเงื่อนไขว่าจะต้องทำลายทารกตัวอ่อนภายใน 14 วัน ( ไทยรัฐ)
}
ฌ็อง-บาติสต์ กอลแบร์

ฌ็อง-บาติสต์ กอลแบร์ (Jean-Baptiste Colbert) เป็นเลขานุการส่วนตัวของมาซาแร็ง เข้ามาอยู่ในกรุงปารีสตั้งแต่ยังเยาว์ และได้รับราชการในสมัยพระเจ้าหลุยส์ที่ 14 แห่งฝรั่งเศส จนได้เป็นมุขมนตรีในปี 1661

**ประวัติ**
กอลแบร์เกิดเมื่อวันที่ 29 สิงหาคม 1619 เป็นบุตรของพ่อค้าขายผ้าที่เมืองแร็งส์ กอลแบร์เข้ามาอยู่ในกรุงปารีสตั้งแต่เยาว์วัย เมื่ออายุยี่สิบปีก็เข้าทำงานในกระทรวงการสงคราม และได้สมรสกับญาติหญิงของเสนาบดีกระทรวงการสงคราม ต่อมากอลแบร์ได้เป็นเลขานุการของพระคุณเจ้ามาซาแร็ง มุขมนตรีแห่งรัฐ และตั้งแต่ปี 1652 เขาไว้วางใจให้กอลแบร์ทำงานหลายอย่างแทนตนเองในยามที่ตนเองไม่อยู่ 
ในปี 1661 พระคุณเจ้ามาซาแร็งถึงแก่มรณภาพ กอลแบร์กราบทูลพระเจ้าหลุยส์เกี่ยวกับสินทรัพย์ที่มาซาแร็งซุกซ่อนเอาไว้ ทำให้กอลแบร์มีความดีความชอบ และได้รับแต่งตั้งเป็นมุขมนตรีแห่งรัฐถัดจากมาซาแร็ง ต่อมาในปี 1665 กอลแบร์ยุยงให้พระเจ้าหลุยส์ปลดนีกอลา ฟูว์แก ผู้ว่าการกระทรวงพระคลังและเป็นคู่แข่งของเขามาช้านาน ออกจากตำแหน่งสำเร็จ ตัวเขาได้รับแต่งตั้งแทนที่ฟูว์แก เขาส่งเสริมการพัฒนาการค้าและอุตสาหกรรมในฝรั่งเศสด้วยการก่อตั้งโรงงาน ส่งเสริมอุตสาหกรรมการพิมพ์ และยังออกระเบียบข้อบังคับจำนวนมากในภาคเศรษฐกิจและการค้า ซึ่งเป็นการเริ่มปรับปรุงกฎระเบียบให้เป็นมาตรฐานเดียวกันทั่วทั้งราชอาณาจักร
กอลแบร์มีความมุ่งหมายจะทำให้ฝรั่งเศสเป็นประเทศที่มั่งคั่งที่สุด ด้วยการดำเนินนโยบายสองทางคือ การพยายามไม่ให้เงินออกนอกประเทศ และการพยายามดึงเงินเข้าประเทศ นอกจากนี้ กอลแบร์จึงได้จัดระบบการคลังใหม่ เช่นปราบปรามการแอบอ้างอภิสิทธิ์ได้รับยกเว้นภาษี การเพิ่มภาษีทางอ้อม นโยบายเหล่านี้ประสบความสำเร็จอย่างดี การคลังของฝรั่งเศสหลุดพ้นภาวะหนี้สินล้นพ้น กอลแบร์ได้รับฉายาว่า กอลแบร์ผู้ยิ่งใหญ่ (le Grand Colbert) 
ในปี 1669 เขาได้รับแต่งตั้งเป็นเสนาบดีกระทรวงทหารเรือ โคลแบร์สั่งให้มีการสำรวจเกี่ยวกับการบริหารและเศรษฐกิจของอาณานิคมเป็นครั้งแรก ซึ่งเจ้าของไร่ในอาณานิคมเหล่านี้ยังคงใช้แรงงานทาส ซึ่งเป็นการกระทำที่ผิดกฎหมายบนมาตุภูมิฝรั่งเศส เขาให้บุตรชายของเขาร่างกฤษฎีกาควบคุมการใช้ทาสเป็นฉบับแรก ซึ่งออกโดยพระเจ้าหลุยส์ที่ 14 ในปี 1685 ต่อมาในสมัยพระเจ้าหลุยส์ที่ 15 มีการแก้ไขเพิ่มเติมกฤษฎีกาฉบับนี้เป็นกฎหมายที่รู้จักกันในชื่อ "Code Noir" (ประมวลคนดำ) กฎหมายดังกล่าวมักถูกมองว่าเป็นผลงานของกอลแบร์
อย่างไรก็ตาม แม้ว่ากอลแบร์จะวางรากฐานประเทศไว้อย่างเข้าที่เข้าทาง แต่ก็เริ่มเสื่อมถอยลงเมื่อพระเจ้าหลุยส์ที่ 14 ทรงใช้จ่ายเงินอย่างฟุ่มเฟือย กอลแบร์ได้ทูลคัดค้านโครงการฟุ่มเฟือยต่างๆ พระเจ้าหลุยส์ที่ 14 จึงริบอำนาจบางส่วนจากเขา แต่เขาก็ยังได้เป็นมุขมนตรี เมื่อกอลแบร์สิ้นอำนาจ การคลังก็ระส่ำระสาย และมีสงครามทำให้ฝรั่งเศสยากจนลง กอลแบร์ป่วยเป็นโรคนิ่วไตและถึงแก่ความตายในปี 1683
2226
หมวดหมู่:บุคคลที่เกิดในปี พ.ศ. 2162
หมวดหมู่:นักการเมืองฝรั่งเศส
หมวดหมู่:พระเจ้าหลุยส์ที่ 14 แห่งฝรั่งเศส
หมวดหมู่:บุคคลจากแร็งส์
หลุยส์ ซัลลิแวน

หลุยส์ ซุลลิแวน
หลุยส์ เฮนรี่ ซัลลิแวน (Louis Henri Sullivan) (3 กันยายน พ.ศ. 2399 - 12 เมษายน พ.ศ. 2467)
สถาปนิกชาวอเมริกัน ผู้ซึ่งถูกขนานนามให้เป็น "บิดาแห่งสถาปัตยกรรมสมัยใหม่" (Father of modernism) เป็นผู้บุกเบิกการออกแบบอาคารสูงสมัยใหม่ เป็นผู้มีอิทธิพลต่อสถาปนิกรุ่นหลัง และเป็นนักวิจารณ์แห่งสำนักชิคาโก้  (Chicago School) 
เขาเป็นอาจารย์ของ แฟรงค์ ลอยด์ ไรท์ (Frank Lloyd Wright) สถาปนิกชื่อดังอีกคนหนึ่งของอเมริกา
หมวดหมู่:บุคคลที่เกิดในปี พ.ศ. 2399
หมวดหมู่:สถาปนิกชาวอเมริกัน
หมวดหมู่:บุคคลจากบอสตัน
หมวดหมู่:คณะในกลุ่มธุรกิจ

หมวดหมู่นี้สำหรับคณะในทางธุรกิจ เช่น คณะบริหารธุรกิจ คณะพาณิชยศาสตร์และการบัญชี 

หมวดหมู่:ธุรกิจ
มัชฌิมเลขคณิต

ในทางคณิตศาสตร์และสถิติศาสตร์ มัชฌิมเลขคณิต หรือ ค่าเฉลี่ยเลขคณิต (อาจเรียกแค่ มัชฌิม หรือ ค่าเฉลี่ย) ของรายการหนึ่ง คือผลบวกตัวเลขในรายการนั้นทุกจำนวน หารด้วยจำนวนตัวเลขในรายการ  รายการมักจะเป็นผลการทดลองหรือการศึกษาจากการสังเกต หรือบ่อยครั้งจะเป็นชุดของผลลัพธ์จากการสำรวจ คำว่า "มัชฌิมเลขคณิต" เป็นที่ต้องการในบางบริบทในคณิตศาตร์และสถิติเพราะมันช่วยแยกความแตกต่างจากมัชฌิมอื่นๆ เช่น มัชฌิมเรขาคณิตและ มัชฌิมฮาร์มอนิก
นอกจากจะใช้ในทางคณิตศาสตร์และสถิติศาสตร์แล้ว มีการใช้มัชฌิมเลขคณิตในสาขาวิชาต่าง ๆ ได้แก่ เศรษฐศาสตร์ มานุษยวิทยา และ ประวัติศาสตร์ ทั้งยังใช่ในสาขาวิชาอื่นๆ เกือบทั้งหมด เช่น รายได้เฉลี่ยต่อบุคคล คือ มัชฌิมเลขคณิตของรายได้ทั้งหมดต่อประชาการประทศ
ถ้ารายการของจำนวนเกี่ยวข้องกับประชากรทางสถิติจะเรียกว่า ค่าเฉลี่ยประชากร และถ้าเกี่ยวข้องกับตัวอย่างทางสถิติจะเรียกว่า ค่าเฉลี่ยของตัวอย่าง
และเมื่อมัชฌิมเลขคณิตมีค่าประมาณไม่เท่ากับมัธยฐาน รายการของจำนวน หรือการแจกแจงความถี่ จะเรียกว่ามีความเบ้ (skewness) ของข้อมูล

**นิยาม**
ถ้าเรากำหนดชุดข้อมูล  ขึ้นมาชุดหนึ่ง มัชฌิมเลขคณิตของชุดข้อมูลนี้สามารถเขียนแทนได้ด้วยชื่อตัวแปร  และมีขีดอยู่ข้างบน เช่น  อ่านว่า เอกซ์ บาร์
บางครั้งมีการใช้อักษรกรีก มิว ตัวเล็ก () แทนมัชฌิมเลขคณิตของประชากรทั้งหมด หรือสำหรับตัวแปรสุ่ม  ที่ได้นิยามมิชฌิมไว้แล้ว ค่าของ  จะหมายถึงค่าคาดหมาย (expected value) ของตัวแปรสุ่มนั้น เขียนแทนได้ด้วย 
แต่ในทางปฏิบัติ ความแตกต่างระหว่าง  กับ  ไม่สามารถสังเกตเพื่อแยกแยะได้อย่างชัดเจน เพราะเราสังเกตเพียงกลุ่มตัวอย่างหนึ่งแทนที่จะเป็นประชากรทั้งหมด และเมื่อตัวอย่างนั้นเป็นการสุ่มขึ้นมา เราจึงต้องทำเหมือนว่า  เป็นตัวแปรสุ่มอีกตัวหนึ่งในการอธิบายการแจกแจงความน่าจะเป็น แทนที่จะเป็น  ซึ่งสัญกรณ์ทั้งสองอย่างสามารถคำนวณได้ด้วยสูตรเดียวกันคือ
:
ตัวอย่างเช่น มัชฌิมเลขคณิตของข้อมูล 3 จำนวน สามารถคำนวณได้จาก 
หรือมัชฌิมเลขคณิตของข้อมูล 4 จำนวน สามารถคำนวณได้จาก  เป็นต้น

**มัชฌิมเลขคณิตถ่วงน้ำหนัก**
มัชฌิมเลขคณิตถ่วงน้ำหนัก หรือ ค่าเฉลี่ยถ่วงน้ำหนัก เป็นวิธีหาค่าเฉลี่ยรูปแบบหนึ่งคล้ายกับค่าเฉลี่ยเลขคณิตทั่วไป โดยจะมีปัจจัยน้ำหนัก () ของข้อมูลแต่ละจุดเข้ามาใช้คำนวณด้วย มักเขียนแทนด้วยตัวอักษร  
หากกำหนดชุดข้อมูลขึ้นมาชุดหนึ่งคือ  โดย  คือเซ็ตข้อมูลที่เป็นตัวเลข เช่น ส่วนสูงของมนุษย์ และ  คือน้ำหนักของข้อมูลแต่ละจุดซึ่งเป็นตัวเลข เช่น ความถี่ส่วนสูงของมนุษย์ ดังเช่นตารางต่อไปนี้
จะสามารถคำนวณค่าเฉลี่ยถ่วงน้ำหนักของข้อมูลชุดนี้ด้วยสูตร
ทั้งนี้ หากกำหนดการถ่วงน้ำหนักทุกจุดให้  สูตรการคำนวณค่าเฉลี่ยถ่วงน้ำหนัก () จะกลับไปเป็นสูตรค่าเฉลี่ยเลขคณิตทั่วไป ()

**ดูเพิ่ม**
 มัชฌิม- มัธยฐาน- ฐานนิยม- ส่วนเบี่ยงเบนมาตรฐาน- ความแปรปรวน
หมวดหมู่:มัชฌิม

**อ้างอิง**
it:Media aritmetica
สถาปัตยกรรมพื้นถิ่น

สถาปัตยกรรมพื้นถิ่นในเนปาล ทำจากดินและหิน
สถาปัตยกรรมพื้นถิ่น (vernacular architecture) หมายถึง สิ่งก่อสร้างต่าง ๆ ที่มนุษย์สร้างขึ้นในแต่ละท้องถิ่นที่มีลักษณะแตกต่างกันไปตามสภาพแวดล้อม เพื่อสนองความต้องการนั้น ๆ รูปแบบของสิ่งก่อสร้างอาจจะพัฒนาไปจากรูปแบบเดิม เพื่อให้เหมาะสมกับการดำเนินชีวิต โดยใช้วัสดุก่อสร้างที่หามาได้ตามท้องถิ่นนั้น ๆ
การก่อสร้างเป็นการช่วยเหลือกันในชุมชน จากบุคคลทุกเพศทุกวัยทั้ง เด็ก ผู้หญิง คนหนุ่ม-สาว คนเฒ่า-คนแก่ อาจเป็นผู้มีประสบการณ์ทางการก่อสร้างหรือไม่มีก็ได้ การทำงานร่วมกันในชุมชนเป็นการถ่ายทอดประสบการณ์ วัฒนธรรม วิถีชีวิต เรื่องราวต่าง ๆ ของชุมชนอย่างเป็นธรรมชาติ
หมวดหมู่:สถาปัตยกรรม
ค่าเฉลี่ย

ในภาษาพูด ค่าเฉลี่ย คือตัวเลขหนึ่งตัวที่เป็นตัวแทนของรายการตัวเลขที่ไม่ว่าง ความหมายของค่าเฉลี่ยที่ต่างกันจะใช้ในบริบทที่ต่างกัน โดยส่วนมาก "ค่าเฉลี่ย" จะหมายถึงมัชฌิมเลขคณิต คือผลรวมของตัวเลขหารด้วยจำนวนตัวเลขที่นำมาเฉลี่ย ในสถิติศาสตร์ มัชฌิม มัธยฐาน และ ฐานนิยม ต่างเป็นการวัดแนวโน้มสู่ส่วนกลาง และหหการใช้ในภาษาพูดอันใดในนี้อาจเรียกว่า ค่าเฉลี่ย

**สมบัติทั่วไป**
ถ้าตัวเลขทุกตัวเป็นเลขเดียวกัน แล้วค่าเฉลี่ยที่ได้จะเท่ากับตัวเลขนั้น สมบัตินี้มีอยู่ในค่าเฉลี่ยหลายชนิด

**ชนิด**

**มัชฌิมพีทาโกรัส**
มัชฌิมเลขคณิต มัชฌิมเรขาคณิต และมัชฌิมฮาร์มอนิก เรียกรวมกันว่า มัชฌิมพีทาโกรัส

**มัชฌิมเลขคณิต**
ค่าเฉลี่ยที่ใช้กันทั่วไปคือมัชฌิมเลขคณิต ถ้ามีตัวเลข n ตัว และตัวเลขแต่ละตัวกำหนดให้เป็น ai (ที่ i = 1,2, ..., n) แล้วมัชฌิมเลขคณิตคือผลรวมของ ai หารด้วย n หรือ
มัชฌิมเลขคณิต หรือเรียกสั้นๆ ว่ามัชฌิม ของสองตัวเลข เช่น 2 และ 8 สามารถหาได้จากการหาค่าของ A ที่ 2 + 8 = A + A จะได้ A = (2 + 8)/2 = 5 สลับลำดับจาก 2 และ 8 เป็น 8 และ 2 จะไม่เปลี่ยนผลลัพท์ของค่า A มัชฌิม 5 จะไม่น้อยกว่าค่าน้อยสุด 2 และไม่มากกว่าค่าสูงสุด 8 ถ้าเราเพิ่มจำนวนในรายการเป็น 2, 8 และ 11 มัชฌิมเลขคณิตจะหาได้จากการแก้สมการหาค่า A ในสมการ 2 + 8 + 11 = A + A + A จะได้ A = (2 + 8 + 11)/3 = 7

**มัชฌิมเรขาคณิต**
มัชฌิมเรขาคณิตของจำนวนบวก n ตัวหาได้จากการคูณตัวเลขทุกตัว แล้วถอดรากที่ n ในเชิงพีชคณิต มัชฌิมเรขาคณิตของ a1, a2, ..., an จะนิยามได้ว่า
มัชฌิมเรขาคณิตอาจคิดได้เป็นแอนติลอการิทึมของมัชฌิมเลขคณิตของลอการิทึมของตัวเลข
ตัวอย่าง: มัชฌิมเรขาคณิตของ 2 และ 8 คือ 

**มัชฌิมฮาร์มอนิก**
มัชฌิมฮาร์มอนิกของรายการตัวเลขที่ไม่ว่าง a1, a2, ..., an ที่ไม่ใช่ 0 ถูกนิยามว่า ส่วนกลับของมัชฌิมเลขคณิตของส่วนกลับของ ai :
่
ตัวอย่างหนึ่งที่่มัชฌิมฮาร์มอนิกมีประโยชน์คือ เมื่อหาความเร็วของการขับรถที่มีระยะทางคงที่ เช่น ถ้าความเร็วจาก A ไป B คือ 60 km/h และความเร็วจาก B ไป A คือ 40 km/h แล้วความเร็วมัชฌิมฮาร์มอนิกคือ
หมวดหมู่:มัชฌิม
นวศิลป์

นวศิลป์ หรือ อาร์นูโว (Art nouveau, "ศิลปะใหม่") รู้จักกันในอีกชื่อหนึ่งว่า ยูเกินท์ชตีล (Jugendstil, "แบบอย่างของวารสารศิลปะที่มีชื่อว่ายูเกินท์") เป็นลักษณะศิลปะ สถาปัตยกรรม และศิลปะประยุกต์ ซึ่งได้รับความนิยมสูงสุดในช่วง ค.ศ. 1890 ถึง 1905 โดยมีจุดเด่นคือใช้รูปแบบธรรมชาติ โดยเฉพาะดอกไม้และพืชอื่น ๆ มาทำเป็นลวดลายเส้นโค้งที่อ่อนช้อย
ลักษณะรูปแบบจะเป็นการลดทอนรูปแบบจากรุกขชาติ แมลง เปลือกหอย ใบไม้ และเถาวัลย์ตามธรรมชาติ นำมาประดิษฐ์เป็นลวดลายประดับทั้งภายในและภายนอกอาคาร ตลอดจนเครื่องใช้ ของประดับบ้าน และเครื่องแต่งกาย ทำให้นวศิลป์เป็นรูปแบบที่นำกลับมาใช้ตกแต่งเสมอ ๆ โดยเฉพาะอย่างยิ่งภายในอาคารพาณิชย์ เช่น ร้านอาหารฝรั่งเศส ร้านขายเสื้อผ้าสตรี และกิจการเกี่ยวกับความงามอื่น ๆ โดยได้รับแรงบันดาลใจจากรูปทรงและสีจากธรรมชาติ เช่น สีจากฤดูกาล (เช่น สีออกส้มและน้ำตาลของฤดูใบไม้ร่วง) สีจากพืชพรรณต่าง ๆ (เช่น สีเขียวเข้ม สีเขียวตอง) และสีของดอกไม้ (เช่น สีขาวนวลดอกมะลิ สีม่วงดอกไอริส สีแดงดอกป็อปปี เป็นต้น)
นอกจากนี้ยังมีการหาวัสดุและแร่ธาตุจากธรรมชาติ ได้แก่ งาช้าง เงิน ทองแดง นำมาใช้ด้วยเช่นกัน 

**อ้างอิง**

**บรรณานุกรม**
 Duncan, Alastair. Art Nouveau. World of Art. New York: Thames and Hudson, 1994. ISBN 0-500-20273-7- Sterner, Gabriele. Art Nouveau, an Art of Transition: From Individualism to Mass Society. 1st English ed. (original title: Jugendstil: Kunstformen zwischen Individualismus und Massengesellschaft) Trans. Frederick G. Peters and Diana S. Peters. Woodbury, N.Y.: Barron's Educational Series, 1982. ISBN 0-8120-2105-3

**แหล่งข้อมูลอื่น**
  Art Nouveau date=2007-10-12 -  Art Nouveau World Wide

หมวดหมู่:ปรัชญาศิลปะ
หมวดหมู่:สถาปัตยกรรม
หมวดหมู่:รูปแบบสถาปัตยกรรม
หมวดหมู่:ยุคสวยงาม
คินดะอิจิ โคสุเกะ

คินดะอิจิ โคสุเกะ (金田一 耕助) เป็นตัวละครในนวนิยายแนวสืบสวนสอบสวน เรื่อง คินดะอิจิยอดนักสืบ เป็นนักสืบเอกชนในสมัยหลังสงครามโลกครั้งที่สองที่โด่งดังที่สุดคนหนึ่งในญี่ปุ่น เนื่องจากความสามารถในการแก้ไขปัญหาคดีความของเขาส่วนมากมาจากความรู้ ไหวพริบ โชค และลางสังหรณ์ โดยเฉพาะการสืบสวนส่วนมาก คินดะอิจิจะเข้าไปเกี่ยวข้องกับประวัติ หรือประเพณีโบราณซึ่งแฝงไว้ด้วยกลิ่นไอของความน่ากลัว ความสยดสยอง คำสาปแช่ง การกดขี่เพศหญิง และความโศกเศร้ารันทดของฆาตกรซึ่งคินดะอิจิจะต้องแก้ปมซึ่งฆาตกรผูกเอาไว้ใจจิตใจก่อนที่จะไขคดีทุกครั้งไป
คินดะอิจิ โคสุเกะ เป็นชายรูปร่างปานกลาง ปกติจะสวมกางเกงฮากามะยับยู้ยี่ และแต่งกายตามแบบฉบับของคนโสดที่ไม่ค่อยดูแลตัวเอง บนหัวของเขาจะมีรังนกกระจอกสีดำที่จะถูกเกาอยู่เสมอเมื่อคินดะอิจิ โคสุเกะรู้สึกเขินอาย
หมวดหมู่:คินดะอิจิยอดนักสืบ
หมวดหมู่:ตัวละครที่เป็นนักสืบสมัครเล่น
หมวดหมู่:ตัวละครที่เป็นนักสืบ
หมวดหมู่:ตัวละครชาวญี่ปุ่น
มัธยฐาน

การหามัธยฐานในชุดข้อมูลที่มีจำนวนข้อมูลเป็นจำนวนคี่หรือคู่
ในทฤษฎีความน่าจะเป็นและสถิติศาสตร์ มัธยฐาน (median) คือการวัดแนวโน้มสู่ส่วนกลางชนิดหนึ่ง ที่ใช้อธิบายจำนวนหนึ่งจำนวนที่แบ่งข้อมูลตัวอย่าง หรือประชากร หรือการแจกแจงความน่าจะเป็น ออกเป็นครึ่งส่วนบนกับครึ่งส่วนล่าง มัธยฐานของรายการข้อมูลขนาดจำกัด สามารถหาได้โดยการเรียงลำดับข้อมูลจากน้อยไปมาก (หรือมากไปน้อยก็ได้) แล้วถือเอาตัวเลขที่อยู่ตรงกลางเป็นค่ามัธยฐาน ถ้าหากจำนวนสิ่งที่สังเกตการณ์เป็นจำนวนคู่ ทำให้ค่าที่อยู่ตรงกลางมีสองค่า ดังนั้นเรามักจะหามัชณิม (mean) ของสองจำนวนนั้นเพื่อให้ได้มัธยฐานเพียงหนึ่งเดียว

**ตัวอย่าง**
กำหนดให้ชุดข้อมูลหนึ่งมีข้อมูลเป็น (6, 5, 6, 8, 2, 2, 3, 2, 4, 2, 7) ซึ่งมีข้อมูล 11 ตัว สามารถเรียงลำดับจากน้อยไปมากได้ (2, 2, 2, 2, 3, 4, 5, 6, 6, 7, 8) หรือมากไปน้อย (8, 7, 6, 6, 5, 4, 3, 2, 2, 2, 2)  ดังนั้นเราจะได้มัธยฐานคือ 4 ซึ่งอยู่กึ่งกลางของการเรียงลำดับข้อมูล
และสำหรับชุดข้อมูล (6, 5, 6, 8, 2, 2, 3, 2, 4, 2) ซึ่งมีข้อมูล 10 ตัว สามารถเรียงลำดับจากน้อยไปมากได้ (2, 2, 2, 2, 3, 4, 5, 6, 6, 8) ค่ากึ่งกลางมีสองค่าคือ 3 และ 4 ดังนั้นจึงต้องหามัชฌิมของสองตัวนี้ ซึ่งในกรณีนี้จะใช้มัชฌิมเลขคณิต ดังนั้นมัธยฐานของข้อมูลชุดนี้เท่ากับ (3 + 4) / 2 = 3.5

**มัธยฐานในการแจกแจงความน่าจะเป็น**
สำหรับการแจกแจงความน่าจะเป็นใดๆ บนเส้นจำนวนจริงด้วยฟังก์ชันการแจกแจงสะสม F โดยไม่สนใจว่าจะเป็นการแจกแจงต่อเนื่องหรือไม่ มัธยฐาน m คือค่าที่ทำให้อสมการนี้เป็นจริง
:
หรือ
:

**มัธยฐานของการแจกแจงอื่น ๆ**
 การแจกแจงปรกติ (normal distribution) โดยมีมัชฌิม μ และความแปรปรวน σ2 มัธยฐานจะมีค่าเท่ากับ μ ซึ่งในความเป็นจริง การแจกแจงปรกติจะมีความสัมพันธ์ว่า มัชฌิม = มัธยฐาน = ฐานนิยม- การแจกแจงเอกรูป (uniform distribution) ในช่วง a, b จะได้มัธยฐานเท่ากับ (a + b) / 2 ซึ่งมีค่าเท่ากับมัชฌิม- การแจกแจงโคชี (Cauchy distribution) โดยมีพารามิเตอร์บ่งตำแหน่ง x0 และพารามิเตอร์บ่งขนาด y มัธยฐานจะมีค่าเท่ากับ x0- การแจกแจงแบบเลขชี้กำลัง (exponential distribution) โดยมีพารามิเตอร์บ่งขนาด λ จะได้มัธยฐานเท่ากับ - การแจกแจงไวบุลล์ (Weibull distribution) โดยมีพารามิเตอร์บ่งรูปร่าง k และพารามิเตอร์บ่งขนาด λ มัธยฐานจะมีค่าเท่ากับ 
หมวดหมู่:มัชฌิม
อิเล็กทรอนิกเอ็นเตอร์เทนเมนต์เอ็กซ์โป

งานอิเล็กทรอนิกเอ็นเตอร์เทนเมนต์เอกซ์โป (Electronic entertainment expo) เป็นที่รู้จักทั่วไปในชื่อ อี3 เป็นงานแสดงประจำปีของอุตสาหกรรมเกมคอมพิวเตอร์และวิดีโอเกม นำเสนอโดยสมาคมซอฟต์แวร์บันเทิง (ESA) ซึ่งผู้พัฒนา ผู้จัดจำหน่าย ผู้ผลิตฮาร์ดแวร์ และอุปกรณ์เสริมจำนวนมากใช้ในการแนะนำและโฆษณาเกมที่กำลังจะเปิดตัวและสินค้าที่เกี่ยวข้องกับเกมแก่ผู้ค้าปลีกและสมาชิกของสื่อมวลชน อี3 มีพื้นที่จัดแสดงนิทรรศการสำหรับนักพัฒนา ผู้จัดจำหน่าย และผู้ผลิต เพื่อแสดงชื่อและผลิตภัณฑ์ของตนเพื่อจำหน่ายในปีที่กำลังจะมาถึง ก่อนและระหว่างงาน ผู้จัดจำหน่ายและผู้ผลิตฮาร์ดแวร์มักจะจัดงานแถลงข่าวเพื่อประกาศเกมและผลิตภัณฑ์ใหม่
ในช่วงที่ยังดำรงอยู่ งานอี3 มักถูกมองว่าเป็นงานแสดงเกมที่ใหญ่ที่สุดและมีชื่อเสียงที่สุดแห่งปีโดยพิจารณาจากความสำคัญและผลกระทบ ก่อน พ.ศ. 2560 งานอี3 เป็นงานเฉพาะอุตสาหกรรมเท่านั้น โดยสมาคมซอฟต์แวร์บันเทิงกำหนดให้บุคคลที่ประสงค์จะเข้าร่วมเพื่อตรวจสอบความสัมพันธ์ทางวิชาชีพกับอุตสาหกรรมวิดีโอเกม ด้วยการเพิ่มขึ้นของสื่อสตรีมมิ่ง การแถลงข่าวหลายครั้งจึงถูกออกอากาศสู่สาธารณะเพื่อเพิ่มการมองเห็น งานอี3 2017 เปิดให้บุคคลทั่วไปเข้าชมเป็นครั้งแรก โดยมีบัตรผ่านเข้างานทั่วไปจำนวน 15,000 ใบสำหรับผู้ที่ต้องการเข้าร่วม
งานอี3 จัดขึ้นทุกปีในเดือนมิถุนายนที่ศูนย์การประชุมลอสแอนเจลิส ตั้งแต่ พ.ศ. 2538 ถึง พ.ศ. 2549 และอีกครั้งระหว่าง พ.ศ. 2551 ถึง พ.ศ. 2562 งานนี้ได้ถูกยกเลิกเป็นครั้งแรกใน พ.ศ. 2563 เนื่องจากการระบาดทั่วของโควิด-19 และงานใน พ.ศ 2564 จัดขึ้นเป็นงานเสมือนจริงสำหรับการต้อนรับแบบผสม งานใน พ.ศ. 2565 ก็ถูกยกเลิกเช่นกันเนื่องจากการแพร่ระบาด และไม่มีงานเสมือนจริง สมาคมซอฟต์แวร์บันเทิงวางแผนที่จะกลับไปสู่การประชุมแบบเข้าร่วมด้วยตนเองเต็มรูปแบบใน พ.ศ. 2566 โดยได้รับความช่วยเหลือจาก ReedPop เพื่อพัฒนารูปแบบใหม่ ซึ่งจะรวมองค์ประกอบการจัดแฟนคอนเวนชันในสถานที่แยกต่างหาก
การระบาดใหญ่ยิ่งเร่งให้ผู้จัดจำหน่ายแต่ละรายและสื่อต่าง ๆ ใช้งานการนำเสนอแบบสแตนด์อโลนเพื่อโปรโมตเกมที่กำลังจะออกสู่ผู้บริโภคโดยตรง ลำดับเวลาการพัฒนาที่มักจะสอดคล้องกับการประชุมหยุดชะงัก และผู้จัดจำหน่ายมีความกังวลมากขึ้นเกี่ยวกับค่าใช้จ่ายในการจัดแสดงที่อี3 งานอี3 2023 ถูกยกเลิกหลังจากที่ผู้จัดจำหน่ายรายใหญ่ทั้งหมดถอนตัวออกจากงาน และงานอี3 2024 ถูกยกเลิกในเดือนกันยายน พ.ศ. 2566 เพื่อประเมินแผนสำหรับ พ.ศ. 2568 ในที่สุดสมาคมซอฟต์แวร์บันเทิงได้ประกาศในวันที่ 12 ธันวาคม พ.ศ. 2566 ว่างานอี3 จะยุติการจัดงานอย่างถาวร

**ดูเพิ่ม**
 โตเกียวเกมโชว์- G Star

**อ้างอิง**
 url-status=dead

**แหล่งข้อมูลอื่น**
  เว็บไซต์อย่างเป็นทางการของ E3-  รางวัล Game Critics Awards - ดีที่สุดของงาน E3
หมวดหมู่:งานแสดงสินค้า
หมวดหมู่:วิดีโอเกม
ฟีล

ฟีล (feel) เป็นซิงเกิลหมายเลข 06 หรือซิงเกิลที่ 24 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 11 มกราคม  พ.ศ. 2549  เปิดตัวที่อันดับที่ 1 ของออริกอนชาร์ตด้วยยอดขาย 39,110 แผ่น  ซึ่งซิงเกิล feel เป็นซิงเกิลแรกที่ขึ้นอันดับที่ 1 ออริกอนชาร์ตที่มียอดขายน้อยกว่า 5 หมื่นแผ่น   โดยจำกัดจำนวนการวางจำหน่ายแค่ 5 หมื่นแผ่นเท่านั้น  และเพลง feel ประกอบโฆษณาของ music.jp
เพลง feel เป็นเพลงที่คุมิแต่งขึ้นกับฮิโตชิ ชิโมโนะ  โดยคุมิเป็นคนแต่งเนื้อร้องภาษาอังกฤษและเป็นคนร้องคอรัสเพลงนี้เอง  และยังเป็นซิงเกิลแรกของคุมิที่มีเนื้อร้องภาษาอังกฤษมากกว่าภาษาญี่ปุ่น
มิวสิกวีดีโอเพลง feel เป็นเรื่องราวต่อจากมิวสิกวีดีโอเพลง you  เป็นเรื่องราวของความรักของชายหนุ่มกับนักร้องคาเฟ่ซึ่งนำแสดงโดยโอชินาริ ชูโกะ  และคุมิ โคดะ
ธีมของปกซิงเกิล feel คือ ชุดมาธาดอร์ของประเทศสเปน

**รายชื่อเพลง**
# feel 
# feel (instrumental)  

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลอันดับที่ 1 ออริกอนชาร์ต
ไลส์

"ไลส์" (Lies) เป็นซิงเกิลหมายเลข 05 หรือซิงเกิลลำดับที่ 23 ของคุมิ โคดะ  เป็น 1 ใน 12 ซิงเกิลในโครงการ 12 ซิงเกิล 12 สัปดาห์ ออกจำหน่ายเมื่อวันที่ 4 มกราคม พ.ศ. 2549 เปิดตัวในอันดับที่อันดับที่ 7 ของชาร์ตออริกอนด้วยยอดจำหน่าย 43,900 ชุด โดยจำกัดจำนวนแค่ 5 หมื่นชุดเท่านั้น  และเพลง "ไลส์" เป็นเพลงประกอบโฆษณาของเว็บไซต์ music.jp และยังเป็นเพลงปิดของรายการ ADORE na! GAREJJI 
เพลง "ไลส์" เป็นผลงานการประพันธ์ของคุมิเอง เรียบเรียงโดยยานากิแมนซึ่งเป็นโปรดิวเซอร์ชื่อดังของประเทศญี่ปุ่นที่ร่วมงานกับศิลปินชื่อดังมากมายอย่าง โบอา, SMAP เป็นต้น
มิวสิกวิดีโอเพลง "ไลส์" เป็นเรื่องราวต่อจากมิวสิกวิดีโอเพลง "ยู" และ "ฟีล" เป็นเรื่องราวของความรักของชายหนุ่มนักมายากลกับแฟนสาวซึ่งผู้ช่วยของเขาซึ่งนำแสดงโดยโชเก็น  และคุมิ โคดะ
ธีมของปกซิงเกิลเพลง "ไลส์" คือ ชุดกี่เพ้าประเทศจีน

**รายชื่อเพลง**

# "ไลส์" 
# "ไลส์" (บรรเลง) 

**ชาร์ต**
ชาร์ตออริกอน
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลในปี พ.ศ. 2549
หมวดหมู่:เพลงป็อป
เชกอิตอัป (เพลงคุมิ โคดะ)

"เชกอิตอัป" (Shake It Up) เป็นซิงเกิลหมายเลข 04 หรือซิงเกิลลำดับที่ 22 ของคุมิ โคดะ  เป็น 1 ใน 12 ซิงเกิลของโครงการ 12 ซิงเกิล 12 สัปดาห์ ออกจำหน่ายในวันที่ 28 ธันวาคม พ.ศ. 2548  เปิดตัวที่อันดับที่ 6 ของชาร์ตออริกอนด้วยยอดขาย 44,419 แผ่น  โดยจำกัดจำนวนแค่ 5 หมื่นแผ่นเท่านั้น  และเพลง "เชกอิตอัป " ยังใช้เป็นเพลงปิดของรายการ เดอะซันเดย์ ทางช่องนิปปอนทีวี
ธีมของปกซิงเกิล "เชกอิตอัป" คือ ชุดในงานคานิวัลของประเทศบราซิล

**รายชื่อเพลง**

# "เชกอิตอัป " 
# "เชกอิตอัป" -บรรเลง-  

**ชาร์ต**
ชาร์ตออริกอน 
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ค่ากึ่งกลางพิสัย

ค่ากึ่งกลางพิสัย (mid-range หรือ mid-extreme) เป็นการวัดแนวโน้มสู่ส่วนกลางอย่างหนึ่ง คำนวณจากมัชฌิมเลขคณิตระหว่างค่าสูงสุดกับค่าต่ำสุดของชุดข้อมูล นั่นคือ
:
ค่ากึ่งกลางชนิดนี้มีความอ่อนไหวสูงเนื่องจากใช้ข้อมูลเพียงสองค่า และไม่พิจารณาข้อมูลตัวอื่นๆ เลย ดังนั้นค่ากึ่งกลางพิสัยจึงหาที่ใช้ได้ยากในการวิเคราะห์ทางสถิติ

**ตัวอย่าง**
กำหนดให้ชุดข้อมูลหนึ่งมีข้อมูลเป็น (6, 5, 6, 8, 2, 2, 3, 2, 4, 2, 7) ค่ากึ่งกลางพิสัยมีค่าเท่ากับ (8 + 2) / 2 = 10 / 2 = 5
และสำหรับชุดข้อมูล (1, 3, 5, 5, 40, 12, 7) ค่ากึ่งกลางพิสัยมีค่าเท่ากับ (40 + 1) / 2 = 41 / 2 = 20.5 ซึ่งสมาชิกแทบทุกตัวมีค่าน้อยกว่าค่ากึ่งกลางพิสัย เว้นแต่ค่าสูงสุด

**ดูเพิ่ม**
 มัธยฐาน
หมวดหมู่:มัชฌิม
มิดเรนจ์

มิดเรนจ์ (mid range) สามารถหมายถึง- ค่ากึ่งกลางพิสัย ในทางคณิตศาสตร์- มิดเรนจ์  (ลำโพง) ลำโพงขนาดกลางของตู้ลำโพงถูกออกแบบมาเพื่อให้เสียงในช่วงความถี่กลาง
เส้นมัธยฐาน

เส้นมัธยฐานตัดกันที่เซนทรอยด์
ในทางเรขาคณิต เส้นมัธยฐาน คือเส้นตรงที่ลากผ่านจุดกึ่งกลางบนด้านของรูปสามเหลี่ยมไปยังจุดยอดที่อยู่ตรงข้าม ทำให้พื้นที่ของรูปสามเหลี่ยมถูกแบ่งออกเป็นสองส่วนเท่ากัน เส้นมัธยฐานสามเส้นของรูปสามเหลี่ยมจะตัดกันที่เซนทรอยด์ (centroid) หรือศูนย์กลางมวล และเส้นมัธยฐานทุกเส้นจะถูกแบ่งออกเป็นสองส่วนที่จุดตัด โดยมีความยาวเป็น 2/3 ระหว่างจุดยอดกับเซนทรอยด์ และ 1/3 ระหว่างจุดกึ่งกลางด้านกับเซนทรอยด์
ไม่มีเส้นตรงอื่นใดที่แบ่งพื้นที่ของรูปสามเหลี่ยมออกเป็นสองส่วนเท่ากันแล้วผ่านเซนทรอยด์ นอกจากเส้นมัธยฐาน

**ความยาวของเส้นมัธยฐาน**
ตามทฤษฎีบทของสจวด (Stewart's theorem) ความยาวของเส้นมัธยฐาน m บนจุดกึ่งกลางของด้าน a ในรูปสามเหลี่ยม คำนวณได้จาก
:
โดยที่ b และ c เป็นความยาวของด้านที่เหลือ

**ดูเพิ่ม**
 การแบ่งครึ่ง (bisection)- ส่วนสูง (altitude)
*ทฤษฎีเส้นมัธยฐาน (Apollonius' Theorem)

**แหล่งข้อมูลอื่น**
  Medians and Area Bisectors of a Triangle-  The Medians at cut-the-knot-  Area of Median Triangle at cut-the-knot-  Medians of a triangle With interactive animation-  Constructing a median of a triangle with compass and straightedge animated demonstration
สเส้นมัธยฐาน
สเส้นมัธยฐาน
ธงชาติโอลันด์

ไฟล์:Flags of Åland and Finland.png|thumb|ธงชาติอแลนด์แควนคู่กับธงชาติฟินแลนด์.
ธงชาติโอลันด์ สัดส่วน:3:5
ไฟล์:Åland flag 1922.svg|thumb|200px| ธงชาติโอลันด์ สัดส่วน:3:5 พ.ศ. 2464-2497
ธงชาติหมู่เกาะโอคนีย์, ซึ่งสีในการจัดวางธงชาติแตกต่างจากธงชาติโอลันด์.
ธงชาติโอลันด์ ได้ประกาศใช้อย่างเป็นทางการเมื่อวันที่ 7 เมษายน พ.ศ. 2497 ซึ่งธงผืนนี้ต้องใช้บนเกาะโอลันด์โดยเฉพาะ ธงผืนนี้เป็นธงกากบาทแห่งสแกนดิเนเวีย ซึ่งรูปแบบคล้ายธงชาติสวีเดน แต่มีความแตกต่างตรงที่ พื้นธงสีฟ้าจางอ่อน กากบาทใหญ่สีเหลืองอ่อน และ กากบาทเล็กสีแดง. ส่วนธงชาติเรือยอชต์ มีลักษณะเดียวกันกับธงชาติ แต่ที่ปลายธงตัดเป็นหางนกแซงแซว2แฉกที่มุมบนคันธงในพื้นสี่เหลี่ยมสีฟ้ามีตราของชมรมเรือยอชต์วาง. ซึ่งสีของธงนี้มาจากตราแผ่นดินประจำหมู่เกาะแห่งนี้ เป็นตรากวางสีเหลืองบนพื้นโล่สีฟ้า แต่ละส่วนมีความหมายดังนี้คือ- พื้นธงสีฟ้าจางอ่อน หมายถึง ประเทศฟินแลนด์- กากบาทใหญ่สีเหลืองอ่อน หมายถึง ประเทศสวีเดน อีกนัยหนึ่ง หมายถึง ตราแผ่นดินประจำหมู่เกาะแห่งนี้- กากบาทเล็กสีแดง หมายถึง ตราแผ่นดินของประเทศฟินแลนด์ ซึ่งเป็นรูปสิงโตยืนบนดาบ ในพื้นโล่สีแดง
แต่ก่อนหน้านั้นในพ.ศ. 2464, ได้ใช้ธงชาติแบบแถบแนวนอน แต่มีแค่สองสีคือสีฟ้าและสีเหลือง โดยมีการเรียงแถบสีดังนี้คือ สีฟ้า-สีเหลือง-สีฟ้า.
ธงชาติโอคนีย์ ใน สกอตแลนด์, ออกแบบเมื่อ พ.ศ.2550, ซึ่งรูปแบบของธงซึ่งมีความตรงกันข้ามกับธงชาติโอลันด์; ซึ่งรูปแบบเหมือนกันกับธงชาติไอซ์แลนด์ ซึ่งมีรูปแบบตรงกันข้ามกับ ธงชาตินอร์เวย์.

**แหล่งข้อมูลอื่น**
หมวดหมู่:โอลันด์
อโอลันด์
อโอลันด์
โอลันด์
ตราแผ่นดินของโอลันด์

ตราแผ่นดินของหมู่เกาะโอลันด์ เป็นรูปตรากวางสีน้ำตาลบนพื้นโล่สีฟ้า ตราแผ่นดินแต่ละส่วนมีความหมายดังนี้- พื้นโล่สีฟ้าจางอ่อน หมายถึง ประเทศฟินแลนด์- กวางสีเหลืองอ่อน หมายถึง ประเทศสวีเดน- มงกุฎ 3 สี หมายถึง สีของธงชาติโอลันด์
หมวดหมู่:หมู่เกาะโอลันด์
อโลันด์
จุดกึ่งกลาง

จุดกึ่งกลางบนส่วนของเส้นตรง  และ 
จุดกึ่งกลาง (midpoint) คือจุดจุดหนึ่งที่อยู่บนตำแหน่งกึ่งกลางของส่วนของเส้นตรง ซึ่งอยู่ห่างจากจุดปลายทั้งสองเป็นระยะทางเท่ากัน จุดกึ่งกลางของส่วนของเส้นตรงบนระนาบ โดยที่มีจุดปลายอยู่ที่พิกัด  และ  สามารถคำนวณได้จาก
:
ในทำนองเดียวกัน จุดกึ่งกลางในปริภูมิสามมิติของระบบพิกัดคาร์ทีเซียน สามารถหาได้จาก
:
ในฮิสโทแกรมจะเรียกจุดกึ่งกลางว่า คะแนนชั้น (class mark)

**ดูเพิ่ม**
 เส้นมัธยฐาน (median)

**แหล่งข้อมูลอื่น**
  แอนิเมชัน แสดงลักษณะเฉพาะของจุดกึ่งกลางบนส่วนของเส้นตรง
หมวดหมู่:เรขาคณิตมูลฐาน
จุดกลาง

จุดกลาง อาจหมายถึง- จุดกลาง (เครื่องหมาย) (middle dot) ลักษณะดังนี้ ·- จุดกึ่งกลาง (midpoint) ของความยาว- จุดศูนย์กลาง (centre) ของรูปวงกลมเป็นต้น- จุดศูนย์กลางมวล (center of mass)- จุดกลางเป้า (bullseye หรือ bull's eye)
อารี วงศ์ลือเกียรติ

อารี วงศ์ลือเกียรติ หรือ อารี ซง (송아리; เกิด 1 พฤษภาคม พ.ศ. 2529) นักกอล์ฟอาชีพหญิง ลูกครึ่งไทย-เกาหลีใต้ ปัจจุบันถือสัญชาติเกาหลีใต้ ตามบิดา
อารี เกิดที่กรุงเทพมหานคร เป็นบุตรของ อิน-จอง ซง กับ วาณี วงศ์ลือเกียรติ  มีฝาแฝด คือ นารี วงศ์ลือเกียรติ (นารี ซง) มีพี่ชายที่เป็นนักกอล์ฟอีกหนึ่งคน คือ ชาญ วงศ์ลือเกียรติ  เติบโตที่จังหวัดเชียงใหม่ ในวัยเด็กเคยเล่นให้กับทีมเยาวชนทีมชาติไทย แต่ไม่ได้รับการสนับสนุนจากทางการไทยเท่าที่ควร ประกอบกับเหตุผลด้านการตลาด การโฆษณา และบริษัทผู้สนับสนุน  อารีและนารี จึงเปลี่ยนไปถือสัญชาติเกาหลีใต้
ในปี พ.ศ. 2542 ขณะอายุเพียง 13 ปี อารีชนะเลิศรายการ U.S. Girls' Junior Championship ทำสถิติผู้เล่นอายุน้อยที่สุด และยังชนะอีกหลายรายการในปีนั้น
เธอเริ่มเล่นกอล์ฟอาชีพ หลังจากจบชั้นมัธยม โดยไม่เรียนต่อระดับมหาวิทยาลัยเหมือนพี่สาว ได้ร่วมเล่นใน แอลพีจีเอทัวร์ ตั้งแต่ พ.ศ. 2547

**อ้างอิง**

**แหล่งข้อมูลอื่น**
  ประวัติจาก LPGA-  ประวัติจาก Seoul Sister-  เว็บไซต์ส่วนตัว date=2007-09-28 -  ภาพ อารีและนารี จาก ViewImage.com date=2007-09-27 -  บล็อก จาก LPGA
หมวดหมู่:นักกอล์ฟหญิงชาวเกาหลีใต้
หมวดหมู่:นักกอล์ฟหญิงชาวไทย
หมวดหมู่:ชาวไทยเชื้อสายเกาหลีใต้
หมวดหมู่:ชาวไทยเชื้อสายจีน
หมวดหมู่:บุคคลฝาแฝดจากประเทศไทย
หมวดหมู่:นักกีฬาจากจังหวัดเชียงใหม่
หมวดหมู่:นักกีฬาจากกรุงเทพมหานคร
หมวดหมู่:บุคคลฝาแฝดจากเกาหลีใต้
วิรดา นิราพาธพงศ์พร

วิรดา นิราพาธพงศ์พร ชื่อเล่น อุ๋ย (เกิด 21 เมษายน พ.ศ. 2525) นักกอล์ฟอาชีพหญิงชาวไทย 
วิรดา เป็นบุตรของ นพ.อภิชาติ และ พญ.สุปราณี นิราพาธพงศ์พร เดินทางไปศึกษาที่ออสเตรเลียตั้งแต่อายุ 14 ปี และย้ายไปอยู่สหรัฐอเมริกาคนเดียวตั้งแต่อายุ 15 ปี ได้ทุนเรียนกอล์ฟที่สถาบัน David Leadbetter และทุนศึกษาต่อที่มหาวิทยาลัยดุ๊ก จบการศึกษาด้านจิตวิทยา เคยชนะเลิศ  United States Women's Amateur Golf Championship เมื่อ พ.ศ. 2546 และได้รับการโหวตให้เป็นนักกอล์ฟสมัครเล่นหญิงยอดเยี่ยม Nancy Lopez Award ในปี พ.ศ. 2547 
วิรดา เริ่มเล่นอาชีพเมื่อปลายปี พ.ศ. 2547 หลังจากคุณพ่อของเธอเสียชีวิตเมื่อเดือนเมษายน พ.ศ. 2548 เธอนำความเศร้าเสียใจ มาเป็นความมุ่งมั่นในการแข่งขัน จนได้รางวัลชนะเลิศรายการแรกที่ Jalapeno Futures Golf Classic ในปลายเดือนนั้น  และชนะเลิศรายการที่สอง ที่ CIGNA Chip in For A Cure Connecticut Futures Golf Classic ในเดือนกรกฎาคม พ.ศ. 2548 สองเดือนถัดมา

วิรดาได้รับคัดเลือกให้ร่วมเล่นใน แอลพีจีเอทัวร์ ในปี พ.ศ. 2549 ปัจจุบันอาศัยอยู่ที่เมืองออร์แลนโด รัฐฟลอริดา สหรัฐอเมริกา

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ประวัติจาก LPGA-  ประวัติจาก Golfer Online date=2007-08-24 -  บล็อกจาก LPGA
หมวดหมู่:นักกอล์ฟหญิงชาวไทย
หมวดหมู่:นักกีฬาจากกรุงเทพมหานคร
ธงชาตินิวซีแลนด์

ธงชาตินิวซีแลนด์ มีลักษณะเป็นธงสี่เหลี่ยมผืนผ้า พื้นสีน้ำเงิน กว้าง 1 ส่วน ยาว 2 ส่วน มีภาพธงชาติสหราชอาณาจักรที่มุมธงบนด้านคันธง ที่ด้านปลายธงมีรูปดาวห้าแฉกสีแดงขอบขาวรวม 4 ดวง เรียงเป็นรูปกลุ่มดาวกางเขนใต้ ตามที่ปรากฏบนท้องฟ้าของประเทศนิวซีแลนด์ 

**ประวัติ**

**สหภาพชนเผ่าเมารี**

**ธงสหภาพ (ยูเนียนแจ๊ค)**

**ธงเรืออาณานิคม**
ธงชาติแบบแรกสุดของนิวซีแลนด์นั้น เริ่มมีมาตั้งแต่ก่อนที่ดินแดนนี้จะเป็นอาณานิคมของสหราชอาณาจักร โดยเป็นแบบธงที่บรรดาหัวหน้าเผ่าเมารีเผ่าต่าง ๆ ได้ประชุมกันเลือกขึ้นมาเมื่อปี พ.ศ. 2377 ลักษณะเป็นธงขาวรูปกางเขนแดง (ธงเซนต์จอร์จ) มีรูปกางเขนอีกรูปหนึ่งและดาว 4 ดวงบนพื้นน้ำเงินที่ช่องมุมธงบนด้านคันธง  ส่วนธงตามรูปแบบธงเรือของสหราชอาณาจักรเริ่มใช้หลังการจัดตั้งอาณานิคมนิวซีแลนด์ในปี พ.ศ. 2384 โดยธงอาณานิคมแบบแรกนั้นใช้เป็นธงเรือราชการของอาณานิคม เมื่อปีพ.ศ. 2410 ธงเรือพื้นสีน้ำเงิน มีอักษร "NZ" สีแดงขอบขาวที่ด้านปลายธง ธงแบบปัจจุบันเริ่มใช้มาตั้งแต่ปี พ.ศ. 2412 รวมถึงได้กำหนดธงเรืออาณานิคมประเภทต่าง ๆ ในคราวเดียวกันนั้น ภายหลังจาการเข้าร่วมสงครามบูร์ครั้งที่สอง ในช่วงระหว่างนั้นธงอาณานิคมได้มีการประกาศใช้ธงอีกแบบซึ่งเป็นธงรหัสสัญญาณอาณานิคมของบิลล์เมื่อปี พ.ศ. 2442 รวมถึงธงสหภาพชนเผ่าเมารีแห่งนิวซีแลนด์ ใช้เป็นธงสำหรับชนเผ่าเมารี หลังจากนั้น 3 ปี สมเด็จพระเจ้าเอ็ดเวิร์ดที่ 7 มีพระบรมราชานุญาตให้อาณานิคมแห่งนี้มีธงชาติประจำดินแดนของตน โดยเลือกแบบธงในยุค พ.ศ. 2412 นำกลับมาใช้อีกครั้งหนึ่ง ด้วยเหตุผลที่มีความเกี่ยวข้องกับการรำลึกถึงเหล่าทหารกล้าที่เข้าร่วมสงครามบูร์ครั้งที่สอง เมื่อวันที่ 24 มีนาคม พ.ศ. 2445 ซึ่งได้กำหนดเป็นธงชาติของนิวซีแลนด์อย่างเป็นทางการ ส่วนธงรหัสสัญญาณอาณานิคมของบิลล์ ใช้เป็นธงเรือแห่งชาติอย่างไม่เป็นทางการ

**ธงเรือประเภทอื่น ๆ**

**ธงที่มีลักษณะคล้ายคลึง**

**อ้างอิง**

**ดูเพิ่ม**
 ธงในประเทศนิวซีแลนด์- ก็อดดีเฟนด์นิวซีแลนด์

**แหล่งข้อมูลอื่น**
 title=ธงชาตินิวซีแลนด์-  ธงชาตินิวซีแลนด์ - กระทรวงวัฒนธรรมและมรดกแห่งชาติ date=2010-05-22 -  NZ Flag.com เว็บไซต์ธงชาตินิวซีแลนด์อย่างเป็นทางการ-  ธงชาตินิวซีแลนด์และธงเมารี date=2006-04-29 -  ประวัติธงชาตินิวซีแลนด์-  ประวัติธงชาตินิวซีแลนด์อย่างสังเขป
นิวซีแลนด์
หมวดหมู่:สัญลักษณ์ของประเทศนิวซีแลนด์
หมวดหมู่:ธงในประเทศนิวซีแลนด์
นารี วงศ์ลือเกียรติ

นารี วงศ์ลือเกียรติ หรือ นารี ซง  (송나리) (เกิด 1 พฤษภาคม พ.ศ. 2529 ที่กรุงเทพ) นักกอล์ฟอาชีพหญิง ลูกครึ่งไทย-เกาหลีใต้ ปัจจุบันถือสัญชาติเกาหลีใต้ตามบิดา อิน-จอง ซง   นารีเป็นแฝดผู้พี่ของ อารี วงศ์ลือเกียรติ (อารี ซง) เธอเกิดก่อนอารี 9 นาที  ทั้งคู่มีพี่ชายที่เป็นนักกอล์ฟอีกหนึ่งคน คือ ชาญ วงศ์ลือเกียรติ 
นารี เป็นบุตรของ อิน-จอง ซง กับ วาณี วงศ์ลือเกียรติ  เกิดที่กรุงเทพมหานคร เติบโตที่จังหวัดเชียงใหม่ ในวัยเด็กเคยเล่นให้กับทีมเยาวชนทีมชาติไทย แต่ไม่ได้รับการสนับสนุนจากทางการไทยเท่าที่ควร ประกอบกับเหตุผลด้านการตลาด การโฆษณา และผู้สนับสนุน  อารีและนารี จึงเปลี่ยนไปถือสัญชาติเกาหลีใต้
นารี ศึกษาต่อที่มหาวิทยาลัยฟลอริดาสเตต เมื่อเรียนไปได้หนึ่งภาคการศึกษา เธอตัดสินใจดร็อปการเรียนและเริ่มเล่นอาชีพ ได้เข้าร่วมเล่นในแอลพีจีเอทัวร์ตั้งแต่ พ.ศ. 2548 แต่ผลงานการแข่งขันของเธอไม่ดีเท่าแฝดผู้น้อง

**อ้างอิง**

**แหล่งข้อมูลอื่น**
  ประวัติจาก LPGA-  ประวัติจาก Seoul Sister-  ภาพ อารีและนารี จาก ViewImage.com date=2007-09-27 
หมวดหมู่:นักกอล์ฟหญิงชาวไทย
หมวดหมู่:นักกอล์ฟหญิงชาวเกาหลีใต้
หมวดหมู่:ชาวไทยเชื้อสายเกาหลีใต้
หมวดหมู่:ชาวไทยเชื้อสายจีน
หมวดหมู่:บุคคลฝาแฝดจากประเทศไทย
หมวดหมู่:นักกีฬาจากจังหวัดเชียงใหม่
หมวดหมู่:นักกีฬาจากกรุงเทพมหานคร
หมวดหมู่:ศิษย์เก่าจากมหาวิทยาลัยฟลอริดาสเตต
หน้า (เรขาคณิต)

ไฟล์:Hexahedron.png|thumb|ทรงลูกบาศก์ มี 6 หน้า
ไฟล์:Tile 4,4.svg|thumb|การปูพื้นรูปสี่เหลี่ยมจัตุรัส (square tiling) ประกอบด้วยจำนวนหน้าเป็นอนันต์ 
ในทางเรขาคณิต หน้าของทรงหลายหน้า หมายถึงรูปหลายเหลี่ยมใดๆ ที่เป็นขอบเขตล้อมรอบทรงหลายหน้านั้น เช่นรูปสี่เหลี่ยมจัตุรัสที่ล้อมรอบทรงลูกบาศก์ ก็คือหน้าของทรงลูกบาศก์ ซึ่งมีทั้งหมด 6 หน้า
ในคำปัจจัย -hedron ของทรงหลายหน้า polyhedron มาจากคำในภาษากรีก hedra แปลว่า หน้า

**นิยามทั่วไป**
ถึงแม้ว่ารูปหลายเหลี่ยม (สองมิติ) ที่เป็นขอบเขตล้อมรอบพอลิโทป (polytope) ในมิติที่สูงกว่า มักจะเรียกว่า หน้า อยู่เสมอ แต่ หน้า สามารถหมายถึงรูปทรงใดๆ ก็ได้ที่มีมิติต่ำกว่าพอลิโทปที่พิจารณา โดยจะเรียกว่า หน้า n มิติ (n-face) ดังตัวอย่างจากพอลิโครอน (polychoron) ในสี่มิติ จะประกอบด้วย- หน้าสี่มิติ (4-face) คือตัวพอลิโครอนเอง- หน้าสามมิติ (3-face) คือห้อง (cell) ในสามมิติ- หน้าสองมิติ (2-face) คือรูปหลายเหลี่ยม ในสองมิติ ซึ่งเป็นความหมายทั่วไปของ หน้า- หน้าหนึ่งมิติ (1-face) คือขอบ (edge) ในหนึ่งมิติ- หน้าศูนย์มิติ (0-face) คือจุดยอด (vertex) ในศูนย์มิติ- เซตว่าง
ถ้าพอลิโทปอันหนึ่งมี n มิติ หน้าที่อยู่ใน n−1 มิติ จะเรียกว่า ด้าน (facet หรือ side) และหน้าที่อยู่ใน n−2 มิติ จะเรียกว่า สัน (ridge)
หมวดหมู่:เรขาคณิตแบบคอนเวกซ์
หมวดหมู่:เรขาคณิตมูลฐาน
หมวดหมู่:เรขาคณิตคอนเวกซ์
หมวดหมู่:ทรงหลายหน้า
ทริปเปิ้ลดี feat. SOULHEAD

"ทริปเปิ้ลดี ฟีเจอริ่ง โซลเฮด" (D.D.D. feat. SOULHEAD) เป็นซิงเกิลหมายเลข 03 หรือซิงเกิลที่ 21 ของคุมิ โคดะ เป็น 1 ใน 12 ซิงเกิลของโครงการ "12 ซิงเกิล 12 สัปดาห์"  ออกจำหน่ายในวันที่ 21 ธันวาคม พ.ศ. 2548 เปิดตัวที่อันดับที่ 5 ของชาร์ตออริกอนด้วยยอดขาย 42,548 ชุด  โดยจำกัดจำนวนแค่ 5 หมื่นชุดเท่านั้น  โดยเพลง "ทริปเปิ้ลดี" ได้ร่วมร้องกับวงโซลเฮด
เพลง "ทริปเปิ้ลดี" ย่อมาจากคำว่า "Diamond Diamond Diamond"  โดยรูปแบบของมิวสิกวิดีโออยู่ที่เพชรเม็ดงามทั้ง 3 คน  ซึ่งแนวเพลงของเพลงนี้ออกแนวร็อกผสมผสานกับแนวอาร์แอนด์บี  และนอกจากนี้ยังมีเพลงด้านกลับที่ชื่อว่า "เอ็กซ์เอ็กซ์เอ็กซ์" (Xxx) ออกมาในลักษณะดับเบิล เอ ไซด์ซิงเกิลที่ชื่อว่า "เพรย์ / เอ็กซ์เอ็กซ์เอ็กซ์" ออกจำหน่ายเมื่อวันที่ 1 กุมภาพันธ์  พ.ศ. 2549 
เพลง "ทริปเปิ้ลดี" เป็นเพลงประกอบโฆษณาของซูซูกิและเชฟโรเลต  และนอกจากนี้ซิงเกิล "ทริปเปิ้ลดี" ยังออกจำหน่ายในสหราชอาณาจักรอีกด้วย
ธีมของปกซิงเกิล "ทริปเปิ้ลดี" คือ การแต่งกายด้วยชุดหนังตามแฟชั่นของสหราชอาณาจักร

**รายชื่อเพลง**

# D.D.D. feat. SOULHEAD 
# D.D.D. feat. SOULHEAD -Instrumental-   

**ชาร์ต**
ชาร์ตออริกอน (ในญี่ปุ่น)
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หน้า

หน้า อาจหมายถึง- ใบหน้า (face) ส่วนหนึ่งของร่างกาย- หน้ากระดาษ (page) ด้านหนึ่งของกระดาษ หรือหนังสือ- หน้า (face) บนทรงหลายหน้า- ภาษาพูดใช้แทนฤดูกาล เช่น หน้าร้อน หน้าฝน หน้าหนาว หน้าแล้ง- สิ่งที่ใช้แต่งบนอาหาร (topping) เช่นหน้าพิซซ่า
แคธรีน แม็คฟี

แคธรีน โฮป แม็คฟี (Katharine Hope McPhee) เกิดเมื่อวันที่ 25 มีนาคม ค.ศ. 1984 เป็นนักร้องชาวอเมริกัน และมีตำแหน่งเป็นรองชนะเลิศการแข่งขันอเมริกันไอดอล ปี 2006 (ปีที่ เทเลอร์ ฮิคส์ เป็นผู้ชนะ)

**ประวัติ**
แม็คฟีได้เข้าออดิชั่นเพื่อเข้าประกวดอเมริกันไอดอล ที่ซานฟรานซิสโก ด้วยการร้องเพลง "God Bless the Child" ของบิลลี ฮอลิเดย์ คณะกรรมการทุกคน ไม่ว่าจะเป็นพอลล่า อับดุล, แรนดี้ แจ็คสัน และแม้แต่ ไซม่อน คาวเวลล์ต่างก็ชื่นชมกับความสามารถในการร้องเพลง และความสวยของเธอ ต่อมาในช่วงที่แม็คฟีแข่งขันดำเนินต่อไป ดีเจจากสถานีวิทยุอย่าง KROQ (เค-ร็อก) ของแอลเอ กล่าวถึงกระแสความนิยมของเธอว่าเป็น “แม็คฟี-เวอร์” (McPheever) และคำนี้ก็ถูกใช้อย่างกว้างขวางเมื่อมีการพูดถึงเธอคนนี้
ในการประกวดรอบตัดสินแม็คฟีมีโอกาสร่วมแสดงกับ K.T. Tunstall ในเพลง "Black Horse and the Cherry Tree” และในตอนสุดท้ายของรายการ แม็คฟีได้ร้องคู่กับมีทโลฟ ในเพลง It's All Coming Back To Me Now ซึ่งต่อมาโลฟอัดเพลงนี้กับ Marion Raven (อดีต M2M) 
วันที่ 6 มิถุนายน ค.ศ. 2006 Sony BMG และ 19 Entertainment ประกาศว่า แม็คฟีได้เซ็นสัญญาเป็นศิลปินในสังกัด 19 Recordings Limited (ของ Simon Fuller ผู้สร้าง American Idol) มีอัลบั้มออกขายโดย RCA Records โดยออกซิงเกิลแผ่นแรกของเธอ "Somewhere Over the Rainbow/My Destiny" วางขายเมื่อ 27 มิ.ย. 2006 ติดชาร์ทเพลงบิลบอร์ดที่อันดับ 4 และเป็นแผ่นซิงเกิลที่ขายดีที่สุดเป็นอันดับ 2 (ของปี 2006) รองจาก "Do I Make You Proud?" ของเทเลอร์ ฮิคส์
อัลบั้มแรกที่ใช้ชื่อเธอเป็นชื่ออัลบั้มชุดนี้ ขายได้ 116,000 แผ่นในสัปดาห์แรกที่ออกวางขาย และเข้าอันดับ 2 ทันทีของบิลบอร์ด 200 ชาร์ท ซิงเกิลแรกจากอัลบั้มนี้คือ "Over It" มิวสิกวิดีโอเพลงนี้ขึ้นอันดับ 1 ของรายการ MTV TRL และ VH1 (โดยเข้าไปเป็นอันดับ 1 ทันทีและครองแชมป์อยู่นานถึง 3 สัปดาห์ติดต่อกัน)
ทางด้านการแสดง แม็คฟีได้ร่วมแสดงในภาพยนตร์ตลกเบาสมองเรื่อง บันนี่สาว หัวใจซี้ด (The House Bunny) รับบทเป็นสาวฮิปปี้ท้องแก่ ร่วมกับ แอนนา ฟารีส อำนวยการสร้างโดย Columbia Pictures และ Happy Madison Productions ของอดัม แซนด์เลอร์

**อ้างอิง**
  KATHERINE McPHEE – KATHERINE McPHEE date=2007-09-27 

**แหล่งข้อมูลอื่น**
  เว็บไซต์อย่างเป็นทางการ date=2007-04-06 
หมวดหมู่:นักร้องอเมริกัน
หมวดหมู่:บุคคลจากลอสแอนเจลิส
ค่าเฉลี่ย (แก้ความกำกวม)

ค่าเฉลี่ย อาจหมายถึง- แนวโน้มสู่ส่วนกลาง (central tendency) อาจเรียกว่า ค่าเฉลี่ย (average) ในความหมายทั่วไป
** มัชฌิมเลขคณิต (arithmetic mean) อาจเรียกว่า มัชฌิม (mean) หรือ ค่าเฉลี่ย (average)- ทฤษฎีบทค่าเฉลี่ย (mean value theorem)- ค่าเฉลี่ยกำลังสอง (root mean square)
สเตซี่ พราหมณสุทธิ์

สเตซี่ พราหมณสุทธิ์ หรือ สเตซี่ พี (23 กันยายน พ.ศ. 2522 — ) นักกอล์ฟอาชีพหญิง ลูกครึ่งไทย-อเมริกัน
สเตซี่ เกิดที่เมืองอีนิด รัฐโอคลาโฮมา สหรัฐอเมริกา เป็นบุตรของ ประวัติ พราหมณสุทธิ์ จบการศึกษาจากมหาวิทยาลัยทุลซา เมื่อ พ.ศ. 2545 และเริ่มเล่นอาชีพในปีนั้น เธอได้ร่วมเล่นใน แอลพีจีเอทัวร์ ตั้งแต่ พ.ศ. 2546
ประวัติ พราหมณสุทธิ์ บิดาของสเตซี่ เป็นแคดดี้ให้เธอตั้งแต่เริ่มเล่นอาชีพ จนถึง พ.ศ. 2550 ปัจจุบัน พีท อัพตัน สามีของเธอ เป็นผู้ทำหน้าที่นี้แทน
ปัจจุบัน สเตซี่ พราหมณสุทธิ์ กำลังทำเรื่องขอเปลี่ยนสัญชาติเป็นคนไทย เพื่อจะได้ลงแข่งขันในนามประเทศไทย หลังจากที่ก่อนหน้านี้ได้ร่วมทีมชาติสหรัฐอเมริกาในกอล์ฟประเภททีมหญิง โซลเฮมคัพ (เทียบเท่ากับ ไรเดอร์คัพ ประเภททีมชาย) ประจำปี 2007 แข่งขันกับทีมยุโรปมาแล้ว 

**ผลงานการชนะเลิศอาชีพ (4)**

**ฟิวเจอร์ทัวร์ (2)**
2003 (2) Frye Chevrolet Classic, Lincoln Financial Futures Golf Classic

**แอลพีจีเอทัวร์ (2)**
2005 (1) Franklin American Mortgage Championship
*2007 (1) Fields Open in Hawaii

**อ้างอิง**

**แหล่งข้อมูลอื่น**
  ประวัติจาก LPGA-  ประวัติจาก The Golf Channel date=2007-09-27 - name=สเตซี่ พราหมณสุทธิ์
หมวดหมู่:นักกอล์ฟหญิงชาวไทย
หมวดหมู่:นักกอล์ฟหญิงชาวอเมริกัน
หมวดหมู่:ชาวอเมริกันเชื้อสายไทย
ตำบลเหล่าแดง

ตำบลเหล่าแดง เป็นตำบลหนึ่งใน 4 ตำบลที่อยู่ในเขตการปกครองของ อำเภอดอนมดแดง ซึ่งแยกออกจาก อำเภอเมืองอุบลราชธานี ในปี พ.ศ. 2531 ปัจจุบันตำบลนี้ยังเป็นที่ตั้งของที่ว่าการอำเภอดอนมดแดง

**อาณาเขต**
 ทิศเหนือ ติดต่อกับ ตำบลท่าเมือง อำเภอดอนมดแดง- ทิศตะวันออก ติดต่อกับ ตำบลนาคาย และ ตำบลจิกเทิง อำเภอตาลสุม- ทิศใต้ ติดต่อกับ ตำบลดอนมดแดง อำเภอดอนมดแดง และตำบลกระโสบ อำเภอเมืองอุบลราชธานี- ทิศตะวันตก ติดต่อกับ ตำบลคำไฮใหญ่ อำเภอดอนมดแดง และตำบลหนองบก อำเภอเหล่าเสือโก้ก

**ภูมิศาสตร์**
มีพื้นที่ 47 ตารางกิโลเมตรหรือประมาณ 60,225 ไร่ ตำบลเหล่าแดงเป็นศูนย์กลางการปกครองของอำเภอดอนมดแดง มีพื้นที่เป็นที่ราบลุ่มแม่น้ำบาง มีลำเซบกไหลมาทางทิศเหนือและไหลมาทางทิศตะวันออกของตำบล

**การแบ่งเขตการปกครอง**
 หมู่ที่ 1 บ้านกลาง - หมู่ที่ 2 บ้านแดง- หมู่ที่ 3 บ้านกระบูน- หมู่ที่ 4 บ้านท่าศิลา- หมู่ที่ 5 บ้านหนองหล่ม- หมู่ที่ 6 บ้านท่าลาด- หมู่ที่ 7 บ้านยางนกหอ- หมู่ที่ 8 บ้านเหล่าแดง - หมู่ที่ 9 บ้านค้อ- หมู่ที่ 10 บ้านวาปี - หมู่ที่ 11 บ้านท่าลาดเหนือ - หมู่ที่ 12 บ้านใหม่แสนสุข - หมู่ที่ 13 บ้านศรีดอนมดแดง

**การปกครองส่วนท้องถิ่น**
 องค์การบริหารส่วนตำบลเหล่าแดง ครอบคลุมพื้นที่ตำบลเหล่าแดงทั้งตำบล โดยมี นายศุภโชค รัตโน เป็นนายกองค์การบริหารส่วนตำบลเหล่าแดง และมีสมาชิกสภาองค์การบริหารส่วนตำบล จำนวน  26 คน โดยมี นางบุญมี เดชะคำภู เป็นประธานสภาองค์การบริหารส่วนตำบลเหล่าแดง และ นายทรงศักดิ์  แก้วดา ปลัดองค์การบริหารส่วนตำบเหล่าแดง

**สถานศึกษา**
 โรงเรียนดอนมดแดงวิทยาคม- โรงเรียนบ้านเหล่าแดง- โรงเรียนบ้านท่าลาด- โรงเรียนบ้านท่าศิลา- โรงเรียนบ้านกระบูน- โรงเรียนบ้านค้อ

**สถานพยาบาล**
 โรงพยาบาลดอนมดแดง- โรงพยาบาลชุมชนเหล่าแดง

**อ้างอิง**
เหล่าแดง
ตำบลเหล่าแดง
จุด (เรขาคณิต)

จุด เป็นแนวความคิดที่ใช้กำหนดตำแหน่งที่แน่นอนในปริภูมิ ซึ่งจุดนั้นไม่มีปริมาตร พื้นที่ หรือความยาว มีการใช้อย่างแพร่หลายทั้งในภูมิศาสตร์ ฟิสิกส์ ภาพกราฟิกส์เวกเตอร์ (ทั้งสองมิติและสามมิติ) และในสาขาอื่นๆ อีกมากมาย สำหรับในทางคณิตศาสตร์ จุดเป็นส่วนหนึ่งของทอพอโลยี ซึ่งรูปแบบใด ๆ ในปริภูมิ จุดคือองค์ประกอบพื้นฐานของวัตถุรูปแบบใด ๆ ในปริภูมิ
ถึงแม้จุดจะไร้ขนาดและทิศทาง แต่การเขียนจุดขึ้นมาลอย ๆ ยังจำเป็นต้องเขียนแทนด้วยวงกลมทึบขนาดเล็ก (หรือเท่าปลายดินสอ) เพื่อแสดงให้เห็นว่ามีจุดอยู่ ณ ตำแหน่งนั้น ๆอยู่

**อ้างอิง**
  Definition of Point with interactive applet

**แหล่งข้อมูลอื่น**
  Points definition pages  With interactive animations that are also useful in a classroom setting. Math Open Reference- title=Point
หมวดหมู่:เรขาคณิตมูลฐาน
หมวดหมู่:มโนทัศน์ทางคณิตศาสตร์
ประกายเพชร สรหงษ์

ประกายเพชร สรหงษ์ หรือ สุชาติ สรหงษ์ (9 มิถุนายน พ.ศ. 2490 – 9 พฤศจิกายน พ.ศ.2558)​ นักร้องลูกทุ่งชาวไทย

**ประวัติ**

**ชีวิตช่วงต้น**
ประกายเพชร สรหงษ์ มีชื่อจริงว่า สุชาติ สรหงษ์ (ชื่อเล่น: ชาติ) เกิดเมื่อวันที่ 9 มิถุนายน 2490 ที่ อำเภอสามชุก จังหวัดสุพรรณบุรี เป็นบุตรของเสถียร และชิ้น สรหงษ์ 
ประกายเพชร จบการศึกษาจากโรงเรียนบ้านเกิด หลังจากนั้นจึงบวชเป็นสามเณร ที่วัดพระศรีรัตนมหาธาตุ สุพรรณบุรี ในขณะที่บวชได้รับหน้าที่เปิดเพลงตามเครื่องขยายเสียงในวันพระ ทำให้เกิดความซึมซับกับเพลงลูกทุ่งเป็นอย่างมาก ในปี พ.ศ. 2503 ทูล ทองใจ ได้ทำการแสดงที่วัดพระศรีรัตนมหาธาตุ ประกายเพชรรู้สึกประทับใจการแสดงนั้นเป็นอย่างยิ่ง จึงตั้งใจว่าตนเองจะต้องเป็นนักร้องลูกทุ่งให้ได้
หลังจากลาสิกขา ประกายเพชรได้ออกมามาช่วยครอบครัวทำนาอยู่ระยะหนึ่ง แล้วจึงตัดสินใจเข้ากรุงเทพฯ เพื่อทำตามความตั้งใจของตน เริ่มต้นงานแรกด้วยการเป็นเซลล์แมนขายเครื่องสำอางกับ "สมศักดิ์เครื่องสำอาง" ทำให้มีโอกาสได้เดินทางไปตามต่างจังหวัด ครั้งหนึ่งประกายเพชรได้รับชมการแสดงของวงของสุรพล สมบัติเจริญ ประชันกับไวพจน์ เพชรสุพรรณ ทำให้ประกายเพชรมั่นใจในความตั้งใจของตนเองมากยิ่งขึ้น หลังจากขายเครื่องสำอางได้ระยะหนึ่ง ประกายเพชรก็ลาออก กลับไปบวชอีกครั้ง นาน 1 พรรษา และสอบได้นักธรรมเอก
หลังจากลาสิกขาอีกครั้ง ประกายเพชรเข้ารับการเกณฑ์ทหาร จับได้ใบแดง จึงได้เป็นทหาร ไปประจำการที่ ร.พัน 1 รอ. สนามเป้า ในช่วงใกล้ปลดประจำการ ได้สมัครไปช่วยรบที่เวียดนาม และได้รับบรรจุในตำแหน่งพลยิงลูกระเบิดเอ็ม 79 ประกายเพชรอยู่ที่เวียดนาม 1 ปี ก็เดินทางกลับประเทศไทย หลังจากนั้นเป็นบรรณารักษ์ประจำห้องสมุดอยู่ 2 ปี และต่อมาเป็นบุรุษไปรษณีย์ ประจำแถวสี่แยกคอกวัว

**เข้าสู่วงการ**
ขณะที่ประกอบอาชีพบุรุษไปรษณีย์ ประกายเพชรมีโอกาสไปชมการแสดงของวงดนตรีต่าง ๆ ในช่วงวันหยุด และได้พบกับ แดง แดนทอง (เจ้าของเพลง "พ่อพี่ไม่ได้เป็นนายก") ประกายเพชรจึงสมัครเข้าร่วมวงดนตรีของแดง แดนทอง 
ระหว่างที่อยู่ในวงดนตรีของแดง แดนทอง ประกายเพชรก็ได้พบกับ อ.โผผิน เมืองสุพรรณ นักแต่งเพลงชื่อดัง ซึ่งต่อมาได้แต่งเพลงให้ประกายเพชรได้บันทึกแผ่นเสียง ชื่อเพลงว่า "หลงป่า" เป็นเพลงแรก ซึ่งกลายเป็นผลงานเพลงที่สร้างชื่อเสียงให้กับประกายเพชรเป็นอย่างมาก
เมื่อมีชื่อเสียงมากขึ้น ประกายเพชรจึงได้ลาออกจากอาชีพบุรุษไปรษณีย์ หลังจากนั้นมีโอกาสได้ตั้งวงดนตรีลูกทุ่งเป็นของตนเอง โดยเปิดทำการแสดงครั้งแรกแถวภาคเหนือ รอบปฐมทัศน์ที่โรงภาพยนตร์ทิพย์ราม่า ประกายเพชรทำวงต่ออยู่ระยะหนึ่งจนเริ่มซบเซา และยุบวงในที่สุด

**การเสียชีวิต**
ประกายเพชรป่วยด้วยโรคมะเร็งต่อมน้ำเหลือง รักษาตัวมาเป็นระยะเวลา 8 ปี จนกระทั่งเสียชีวิตอย่างสงบในวัย 68 ปี เมื่อวันที่ 9 พฤศจิกายน พ.ศ. 2558 ที่อำเภอหาดใหญ่ จังหวัดสงขลา 

**ผลงาน**

**ผลงานเพลง**
ตัวอย่างผลงานเพลงที่บันทึกแผ่นเสียงของประกายเพชร สรหงษ์ มีดังนี้- หลงป่า- หัวใจคนจน- รุ่งแจ้งแสงทอง- รักกันหนาพากันหนี- อย่าถือสา- ย่ำค่ำสนธยา- จำจากนาง- นักเพลงขาดรัก

**ผลงานภาพยนตร์**
 เจ้าชายห่อหมก (พ.ศ. 2516)

**อ้างอิง**
หมวดหมู่:บุคคลจากโรงเรียนการไปรษณีย์
หมวดหมู่:นักร้องลูกทุ่งชายชาวไทย
เส้นตัดขวาง

เส้นตัดขวาง t ตัดผ่านเส้นขนาน a และ b
เส้นตัดขวาง ในทางเรขาคณิต หมายถึง เส้นตรงที่ลากผ่านเส้นตรงร่วมระนาบอื่นๆ ตั้งแต่สองเส้นขึ้นไป ทำให้เกิดจุดตัดที่ตำแหน่งต่างๆ กัน โดยเฉพาะเมื่อเส้นตัดขวางลากผ่านเส้นขนาน
กำหนดให้เส้นตรง a ขนานกับเส้นตรง b และมีเส้นตัดขวาง t ลากผ่านเส้นตรง a ด้วยมุมขนาด X ถ้าหากเส้นตรงทั้งสามเส้นอยู่บนระนาบเดียวกันแล้ว เส้นตัดขวาง t จะต้องทำมุม X กับเส้นตรง b ด้วย

**ดูเพิ่ม**
 ภาคตัดขวาง

**แหล่งข้อมูลอื่น**
  Transversal and Angles Interactive transversal with color coded angles (corresponding, alternate interior etc..)-  Definition and properties of a transversal line-  Corresponding angles associated with a transversal line-  Alternate interior angles associated with a transversal line-  Interior angles associated with a transversal line-  Exterior angles associated with a transversal line
หมวดหมู่:เรขาคณิตมูลฐาน
สุกรี อ่อนฉ่ำ

สุกรี อ่อนฉ่ำ (28 ตุลาคม พ.ศ. 2486 -) นักกอล์ฟชาวไทย  โดยเป็นนักกอล์ฟไทยคนแรกที่ได้เข้าร่วมแข่งขันในรายการ มาสเตอส์ทัวร์นาเมนต์
สุกรีเริ่มเล่นอาชีพตั้งแต่ปี พ.ศ. 2507 ได้ตำแหน่งรองแชมป์โลกกอล์ฟประเภทบุคคล เมื่อ พ.ศ. 2512 ได้รับเชิญให้เข้าร่วมแข่งขันในรายการ มาสเตอส์ทัวร์นาเมนต์ เป็นกรณีพิเศษ เมื่อ พ.ศ. 2513 และ 2514  นับเป็นคนไทยคนแรก ในการแข่งขันครั้งนั้นสุกรีไม่ผ่านการตัดตัว เพราะควบคุมความตื่นเต้นไม่ได้ จนตีเสียไปเองในหลุมท้ายๆ สุกรีเป็นคนไทยเพียงคนเดียวในรายการนี้อยู่หลายปีจนกระทั่ง ธงชัย ใจดี ได้ร่วมเล่นที่สนามออกัสต้า เมื่อเดือนเมษายน พ.ศ. 2549

**อ้างอิง**
  ประวัติจากการแข่งขัน เอเชียน ซีเนียร์ มาสเตอร์ ที่ภูเก็ต date=2007-09-30 

**แหล่งข้อมูลอื่น**
  สกอร์การ์ด ผลการแข่งขันของสุกรี ที่ยูเอส มาสเตอร์ส ปี 2513, 2514 date=2010-05-07 
หมวดหมู่:นักกอล์ฟชาวไทย
ด้านตรงข้ามมุมฉาก

ด้าน h คือด้านตรงข้ามมุมฉาก
ด้านตรงข้ามมุมฉาก (hypotenuse) คือด้านของรูปสามเหลี่ยมมุมฉากที่ยาวที่สุดและอยู่ตรงข้ามมุมฉาก ความยาวของด้านตรงข้ามมุมฉากสามารถคำนวณได้จากทฤษฎีบทพีทาโกรัส ซึ่งระบุว่า กำลังสองของความยาวของด้านตรงข้ามมุมฉาก เท่ากับผลบวกของกำลังสองของด้านประกอบมุมฉาก (cathetus)
ตัวอย่างเช่น ด้านประกอบมุมฉากมีความยาว 3 เมตร และ 4 เมตร ผลบวกของกำลังสองจะได้ 3² + 4² = 9 + 16 = 25 เมตร² ความยาวของด้านตรงข้ามมุมฉากคือรากที่สองที่เป็นบวกของผลบวกนี้ จะได้คำตอบเป็น 5 เมตร

**ดูเพิ่ม**
เส้นทแยงมุม

**แหล่งข้อมูลอื่น**
 title=Hypotenuse
หมวดหมู่:เรขาคณิตมูลฐาน
หมวดหมู่:รูปสามเหลี่ยม
หมวดหมู่:ตรีโกณมิติ
ปลาทูน่า

ทูน่า หรือ ปลาโอ เป็นปลาทะเลในเผ่า Thunnini ซึ่งเป็นกลุ่มย่อยของวงศ์ปลาอินทรี (แมคเคอเรล) Thunnini ประกอบด้วย 15 สปีชีส์ใน 5 สกุล โดยแต่ละชนิดมีขนาดและความยาวแตกต่างกันมาก ตั้งแต่ ปลาทูน่าหัวกระสุน (ความยาวสูงสุด 50 ซม., น้ำหนัก 1.8 กก.) จนถึง ปลาทูน่าครีบน้ำเงินแอตแลนติก (ความยาวสูงสุด 4.6 ม., น้ำหนัก 684 กก.) ครีบน้ำเงินแอตแลนติกมีความยาวเฉลี่ย 2 เมตร และเชื่อกันว่ามีอายุยืนยาวถึง 50 ปี ทูน่าจัดเป็นปลาเศรษฐกิจที่มีความสำคัญ เพราะเนื้อของปลาทูน่ามีสีชมพูหรือแดงเข้ม ต่างจากปลาทั่วไปที่มักจะมีเนื้อสีขาว โดยนิยมนำมาทำเป็นปลากระป๋อง หรือปรุงสดต่าง ๆ เช่น ซาซิมิ
ปลาทูน่า มีลักษณะรวม คือ อาศัยอยู่เป็นฝูงในทะเลหรือมหาสมุทรห่างจากชายฝั่ง มีรูปร่างเพรียวคล้ายกระสวย บริเวณฐานครีบหูมีกลุ่มเกล็ดเล็ก ๆ ครีบหางเว้าลึก เป็นปลาที่ว่ายน้ำได้รวดเร็วว่องไวมาก

**ศัพทมูลวิทยา**
คำว่า "ทูน่า" มาจากคำในภาษาสเปนว่า atún 

**อ้างอิง**

**ข้อมูล**
 Clover, Charles. 2004. The End of the Line: How Overfishing Is Changing the World and What We Eat. Ebury Press, London. 0-09-189780-7- FAO: Species Catalog Vol. 2 Scombrids of the World. FAO Fisheries Synopsis No. 125, Volume 2. FIR/S125 Vol. 2.92-5-101381-0- FAO: Review of the state of world marine fishery resources:  Tuna and tuna-like species – Global, 2005 Rome.- Majkowski, Jacek (1995)  "Tuna and tuna-like species" In: Review of the state of world marine fishery resources, FAO Fisheries technical paper 457, FAO, Rome. 978-92-5-107023-9.- Majkowski J, Arrizabalaga H, Carocci F and Murua H (2011)  "Tuna and tuna-like species" date=3 March 2016  In: Review of the state of world marine fishery resources, pages 227–244, FAO Fisheries technical paper 569, FAO, Rome. 978-92-5-107023-9.-  Standard of Identity for Canned Tuna (United States), Code of Federal Regulations: 21 CFR 161.190 – Canned tuna.- Viñas J and Tudela S (2009)  "A validated methodology for genetic identification of tuna species (genus Thunnus)" PLoS One, 4(10): e7606.

**อ่านเพิ่ม**
  Bluefin Tuna, Chinese Cobra and Others Added to Red List of Threatened Species, Scientific American, 18 November 2014-  How Hot Tuna (and Some Sharks) Stay Warm National Science Foundation, 27 October 2005
หมวดหมู่:วงศ์ปลาอินทรี
หมวดหมู่:ปลาเศรษฐกิจ
หมวดหมู่:ปลาแบ่งตามชื่อสามัญ
ด้านประกอบมุมฉาก

ด้าน c1 และด้าน c2 คือด้านประกอบมุมฉาก
ด้านประกอบมุมฉาก (cathetus, พหูพจน์: catheti) คือด้านของรูปสามเหลี่ยมมุมฉากที่อยู่ติดกับมุมฉาก ซึ่งมีสองด้าน อีกด้านที่เหลือจะเรียกว่าด้านตรงข้ามมุมฉาก ถ้ารูปสามเหลี่ยมมุมฉากไม่เป็นรูปสามเหลี่ยมหน้าจั่ว ด้านประกอบมุมฉากทั้งสองจะมีความยาวไม่เท่ากัน และทำให้เกิดความแตกต่างระหว่าง ด้านประกอบมุมฉากหลัก ที่ยาวกว่า กับ ด้านประกอบมุมฉากรอง ที่สั้นกว่า
ความยาวของด้านประกอบมุมฉาก สามารถคำนวณได้จากความสัมพันธ์กับความยาวของด้านตรงข้ามมุมฉากในทฤษฎีบทพีทาโกรัส

**อ้างอิง**
 Bernhardsen, T. Geographic Information Systems: An Introduction, 3rd ed.  New York: Wiley, p. 271, 2002.

**แหล่งข้อมูลอื่น**
  title=Cathetus
หมวดหมู่:เรขาคณิตมูลฐาน
หมวดหมู่:รูปสามเหลี่ยม
หมวดหมู่:สมมาตร

หมวดหมู่:เรขาคณิต
หมวดหมู่:ฟิสิกส์ทฤษฎี
หมวดหมู่:เทคนิคทางศิลปะ
หมวดหมู่:สุนทรียศาสตร์
เคลลี โรว์แลนด์

เคเลนเดรีย ทรีน โรว์แลนด์ (Kelendria Trene Rowland) เกิดเมื่อวันที่ 11 กุมภาพันธ์ ค.ศ. 1981 เป็นนักร้องแนวอาร์แอนด์บีชาวอเมริกัน นักเขียนเพลง นักเต้น และนักแสดง เป็นสมาชิกวงอาร์แอนด์บีที่มีชื่อเสียง วงเดสทินีส์ไชลด์
เธอได้มีผลงานเดี่ยวชุดแรก  “Simply Deep” ที่มียอดขายกว่า 2.5 ล้านก๊อปปี้ และมีเพลงดังอย่าง “Dilemma” ที่เธอร้องคู่กับ Nelly จนกลายเป็นเพลงฮิตอันดับ 1 ในชาร์ทบิลบอร์ด 10 สัปดาห์ซ้อน และยังคว้ารางวัลแกรมมีมาครองได้อีกด้วย 
นอกจากนี้เคลลี ยังเคยเดินทางมาเป็นพิธีกรในงานประกาศรางวัลเอ็มทีวี เอเชีย อวอร์ดส 2006 ที่กรุงเทพ คู่กับหวังลี่หง นักร้องจากไต้หวันอีกด้วย
ผลงานเดี่ยวชุดที่ 2 “Ms. Kelly” (มิส เคลลี่)ในอัลบั้มนี้เคลลีได้ร่วมงานกับศิลปิน, ทีมงานนักแต่งเพลงและโปรดิวเซอร์ระดับซุปเปอร์สตาร์มากมาย อาทิเช่น Polow Da Don (ผู้อยู่เบื้องหลังความสำเร็จของเพลง “London Bridge” ของ เฟอร์กี้), Sean Garrett (จากซิงเกิลฮิต “Ring The Alarm” ของ บียอนเซ่ และ “Yeah” ของอัชเชอร์), Scott Storch (ที่เคยร่วมงานกับ บียอนเซ่, คริสติน่า อากีเลร่า และ 50 เซ็นต์), Rockwilder (ที่เคยร่วมงานกับเดสทินีส์ไชลด์, เจย์-ซี, มิสซี เอลเลียต) และ Billy Mann (ที่เคยร่วมงานกับสติง, เซลีน ดิออน , ริคกี้ มาร์ติน) โดยซิงเกิลแรกในอัลบั้มนี้ได้แก่ “Like This” ที่ได้แขกรับเชิญอย่าง Eve ร่วมเติมสีสันให้กับเพลงนี้อีกด้วย และในปี 2010 ได้ร่วมงานกับ David Guetta ดีเจและโปรดิวเซอร์ชื่อดัง ผลิตเพลง When Love Take Over ออกมายอดดาวน์โหลดมากกว่า 10 ล้านดาวน์โหลด และต่อมาในปี 2011 ได้ปล่อยอัลบั้มใหม่ชุดที่ 3 "Here I Am" ด้วยเพลงเปิดตัว "Motivation" ซึ่งได้ แรบเปอร์ชื่อดังอย่าง Lil Wayne มาสร้างสีสันในเพลงนี้ด้วย และผลงานชุดนี้ เป็นการร่วมงานกันกับ ต้นสังกัดใหม่ UMG Record ภายใต้ Universal Music America และได้ร่วมงานกับโปรดิวเซอร์ชื่อดัง อาทิ Rodney Jerkins, Guetta, Jim Jonsin, Hit-boy, RedOne และ The Runners ซึ่งเพลง Motivation นั้นได้ไต่อันดับใน Billboard Top 100 ด้วย
มิถุนายน 2014 บียอนเซ่และเคลลี โรว์แลนด์ ได้ร่วมงานกับ มิเชลล์ วิลเลียมส์ เพื่อนร่วมวงเดสทินีส์ไชลด์อีกครั้ง ในซิงเกิล Say Yes เป็นซิงเกิลของมิเชลล์ ภายใต้ค่ายเพลงอิสระ เอ็นเตอร์เทนเมนต์วัน (อีวัน) 

**อ้างอิง**
  KELLY ROWLAND – MS. KELLY date=2007-09-17  sonybmg.co.th

**อ้างอิง**

**แหล่งข้อมูลอื่น**
 kellyrowland- kellyrowland- kellyrowland- kellyrowland
หมวดหมู่:นักร้องอเมริกัน
หมวดหมู่:สมาชิกวงเดสทินีส์ไชลด์
หมวดหมู่:นักร้องเด็กชาวอเมริกัน
หมวดหมู่:บุคคลจากแอตแลนตา
หมวดหมู่:บุคคลจากฮิวสตัน
หมวดหมู่:ผู้ที่ได้รับรางวัลแกรมมี
หมวดหมู่:ทฤษฎีเกม

หมวดหมู่:สาขาของคณิตศาสตร์
หมวดหมู่:การแก้ปัญหา
หมวดหมู่:เกม
หมวดหมู่:ทฤษฎีการตัดสินใจ
หมวดหมู่:วิทยาศาสตร์รูปนัย